Národné športové centrum
Správa zo zahraničnej pracovnej cesty
1.  Účastník ZPC:
Branislav Antala, Doc., PaedDr., PhD. 
Univerzita Komenského v Bratislave, Fakulta telesnej výchovy a športu, L. Svobodu 9, 814 69 Bratislava
Vysokoškolský učiteľ
Prezident Medzinárodnej federácie telesnej výchovy (FIEP) v Európe
Znalosť jazykov: francúzsky, anglický, ruský 
2.  Zahraničná pracovná cesta:
Španielsko, Barcelona, 6.6. – 9.6.2012
Prijímajúca organizácia: Univerzita Ramon Lull, Španielsko
Účel cesty : 7.Európsky kongres FIEP 
Spôsob financovania: náklady hradené Národným športovým centrom, Ministerstvom školstva, vedy, výskumu a športu SR
3.  Rámcový program pobytu:
Podujatie, ktorého sa zúčastnilo 244 odborníkov, vedeckých pracovníkov a vysokoškolských učiteľov z 39 krajín nielen Európy ale aj mimo nej (Saudská Arábia, Irán, Alžírsko, Hongkong, Argentína, Brazília, Austrália ai.) sa konalo na Univerzite Ramon Lull v Barcelone. Počas pobytu som absolvoval nasledovné stretnutia a rokovania :
•	Rokovanie národných delegátov FIEP, 8.6.2012, Univerzita Ramon Lull za účasti delegátov z 34 štátov 
•	Rokovanie medzi zástupcami FIEP a EUPEA o ďaľšom rozpracovaní spoločnej platformy „PE Allianz“  na obhajovanie pozície telesnej výchovy na školách, 8.6.2012, Univerzita Ramon Lull,  
•	Rokovanie s prezidentom a FIEP Catalunya (Asociácia katalánskych učiteľov telesnej výchovy) prof. Dr. Enrikom Sebastiani Obradorom, 7.6.2012
•	Rokovanie s predsedom Sekcie školskej telesnej výchovy vo FIEP prof. Dr. Kenom Hardmanom z Univerzity vo Worchestri, 9.6.2012, hotel Catalunya Mikado
 
4.  Stručný priebeh rokovaní, resp.  študijného pobytu:
Obsahom všetkých stretnutí a rokovaní bola predovšetkým problematika ďalšieho rozvoja telesnej výchovy a športu v Európe a  vo svete, práca a posilňovania pozícií medzinárodných organizácií, možnosti rozvíjania bilaterálnej i multilaterálnej spolupráce, spoločné projekty a ďalšie aktivity. Samostatnou témou bola otázka možností zvyšovania zapojenia detí a mládeže do pohybových aktivít, spôsoby ich financovania a skvalitňovanie TV na školách. Táto problematika bola predmetom aj mojej prezentácie formou posteru. 8.Európsky kongres FIEP sa bude konať v Bratislave na Slovensku od 29.8. do 1.9.2013 (www.fiep2013bratislava.com ). 

5.  Odporúčané závery:
1.	Hľadať cesty ako zvýšiť množstvo pohybovej aktivity detí a mládeže v školskom a mimoškolskom prostredí.
2.	Zvyšovať kvalitu vyučovaniu telesnej výchovy a telesnej a športovej výchovy na jednotlivých stupňoch škôl, skvalitňovať prácu i v mimoškolských aktivitách.
3.	Podporovať a rozvíjať bilaterálnu a multilaterálnu spoluprácu zo zahraničnými inštitúciami.
4.	Pripraviť a financovať národný výskumný vedecký projekt na zistenie aktuálneho stavu a efektívnosti zapájania sa detí a mládeže do rôznych druhov organizovaných a neorganizovaných pohybových a športových aktivít s cieľom vytvorenia účinnejšieho modelu pravidelnej pohybovej a športovej aktivity detí a mládeže s možnosťou komparácie aj s vybranými európskymi krajinami. 
5.	Hľadať nové cesty starostlivosti štátu o rozvoj školského, komunálneho, výkonnostného a vrcholového športu a optimálny systém jeho financovania. 
6.   Prehľad prinesenej dokumentácie a miesto jej uloženia
-	Zborník abstraktov z 7.Európskeho kongresu FIEP, nachádzajúci sa na web stránke kongresu (www.fiep2012barcelona.com ).
7.   Osobitne vyhodnotený očakávaný prínos ZPC
	Prínos mojej služobnej cesty vidím najmä v týchto rovinách :
Odborná – európsky kongres umožnil získať poznatky o súčasných trendoch rozvoja telesnej výchovy a športu vo svete, o ich problémoch a perspektívach, 
	Vedecká – absolvoval som rokovania o spoločných vedeckých projektoch s Univerzitami v Barcelone (Španielsko) a Mostagenem (Alžírsko) a o ďalšom postupe projektu UNESCO PE Survey s predstaviteľmi Univerzity vo Worcestri. 
	Spoločenská – ako prezident FIEP som bol chairmanom kongresu a všetkých kľúčových podujatí v rámci neho (zasadnutie delegátov FIEP, okrúhly stôl, otvárací a ukončovací ceremoniál a pod.). Absolvoval som veľa stretnutí a rokovaní a  získal veľa nových osobných kontaktov.  
8.    Spôsob zverejnenia výsledkov ZPC, prenos získaných informácií
Publikovanie v odborných a vedeckých časopisoch, zverejnenie informácií na web stránke FIEP (www.fiepeurope.eu), prenos informácií do  vysokoškolskej prípravy študentov, najmä do výučby Didaktiky telesnej výchovy na FTVŠ UK, využitie poznatkov pri tvorbe pedagogickej dokumentácie pre vyučovanie telesnej a športovej výchovy na jednotlivých stupňoch škôl, využitie poznatkov pri príprave podkladových materiálov pre MŠ VVaŠ SR v súvislosti s tvorbou strategických materiálov pre zvyšovanie pohybovej a športovej aktivity detí a mládeže a jej financovanie a koncepcie rozvoja športu. 
Súhlasím so zverejnením správy na internete  áno
Správu vypracoval: Doc. PaedDr. Branislav Antala, PhD.
Dátum: 18.6.2012
Správu schválil:  
 
Poznámka:
Správu zo ZPC je potrebné vypracovať do 10 dní od jej ukončenia a v  elektronickej forme zaslať na spravyzpc@sportcenter.sk.